Ауыл советы уртаса континенталь климат зонаһында урынлашҡан. Температура ҡыш .-30...-35°С, һирәкләп -43 -40°С етә. Иң түбән температура Тәтер йылғаһы үҙәне уйһыулығындаxa0 xa0күҙәтелә. Территория көньяҡ-көнбайыш елдәре йоғонтоһона асыҡ, елдең көсө ҡалҡыулыҡтарҙаxa0 Стәрлебаш ауылы юнәлешенә ҡарай үҫә. Ғинуар-февраль айҙарында көслө һыуыҡтар күҙәтелә, бурандар һирәк, ә март айында улар йыш була һәм күп яуым-төшөм килтерә. Асыҡ участкаларҙа ҡар ҡатламының бейеклеге 0,5 м алып 1 м тиклем тирбәлә, әҙ ел булған урындарҙа, бигерәк тә тораҡ пункттар эсендә, ул 1,5 м — 2 м тиклем етеүе мөмкин.xa0 Яҙ иртә килә, ҡар киҫкен ирей башлай, уйһыу биләмәләр, шул иҫәптән йылға буйҙарындағы тораҡ пункттар һыу аҫтында ҡала. Тәтерҙең көслө ташҡыны Айҙарәле ауылынан көньяҡ-көнбайыштараҡ күҙәтелә, унда йылға киңлеге ташҡын осоронда 100 м. тиклем барып етә. Апрель айынан май айына тиклем яуым-төшөм күләме ҙур булмай, был тупраҡтың тиҙ кибеүенә һәм йылыныуына килтерә. йәй эҫе һәм йыш ҡына ҡоро,xa0 ямғырҙар һирәк. Йәйгеxa0 мул ямғырҙар 4-5 йылға бер тапҡырxa0 (һуңғы ямғырлы йәйxa0 2013 йылда була).xa0 Июль-август айҙарында температураxa0 +30...+35°С, һирәкләпxa0 +40...+45°С була. Был осраҡта ваҡ йылғаларҙың ҡырҡа кәмеүе һәм шишмәләрҙең ҡороуы күҙәтелә. Көҙ, киреһенсә, бик һалҡын һәм ямғырлы. Беренсе ҡар октябрь—ноябрь айҙарыныңxa0 икенсе яртыһында яуа.xa0 Шул уҡ ваҡытта ҡар ҡатламының декабргә тиклем булмауы мөмкин.xa0 Яҙ һәм көҙ, ҡалҡыулыҡтарҙа,xa0 йылға үҙәндәрендә көслө томан күҙәтелә, юлдарҙа күренеүсәнлектең йыш ҡына 10 м тиклем кәмей.